wannaphong/clean_thaiwikipedia huggingface dataset:
# จังหวัดชลบุรีในการเลือกตั้งสมาชิกสภาผู้แทนราษฎรไทยเป็นการทั่วไป พ.ศ. 2539
การเลือกตั้งสมาชิกสภาผู้แทนราษฎรจังหวัดชลบุรี พ.ศ. 2539 เป็นส่วนหนึ่งของการเลือกตั้งสมาชิกสภาผู้แทนราษฎรไทยเป็นการทั่วไป พ.ศ. 2539 กำหนดให้มีขึ้นในวันที่ 17 พฤศจิกายน พ.ศ. 2539 โดยแบ่งเขตการเลือกตั้งออกเป็น 3 เขตเลือกตั้ง มีสมาชิกสภาผู้แทนราษฎรได้ 7 คน จำนวนที่นั่งเพิ่มจากการเลือกตั้งครั้งก่อนเมื่อ พ.ศ. 2538 1 ที่นั่ง แต่ละเขตเลือกตั้งจะมีสมาชิกสภาผู้แทนราษฎรได้เขตละ 3 คน (สำหรับเขตเลือกตั้งที่ 1) และ 2 คน (สำหรับเขตเลือกตั้งที่ 2 และ 3)

 ภาพรวม 

 ผลการเลือกตั้งแบบแบ่งเขต 
เขต 1 • เขต 2 • เขต 3
__NOTOC__

 เขตเลือกตั้งที่ 1 
เขตการเลือกตั้งที่ 1 ประกอบด้วยอำเภอเมืองชลบุรี, อำเภอพานทอง, อำเภอพนัสนิคม และอำเภอบ่อทอง

 เขตเลือกตั้งที่ 2 
เขตการเลือกตั้งที่ 2 ประกอบด้วยอำเภอหนองใหญ่, อำเภอบ้านบึง, อำเภอศรีราชา และอำเภอเกาะสีชัง

 เขตเลือกตั้งที่ 3 
เขตการเลือกตั้งที่ 3 ประกอบด้วยอำเภอบางละมุง และอำเภอสัตหีบ
# ส่วนต่อประสาน
ส่วนต่อประสาน หรือ ตัวต่อประสาน หรือ อินเทอร์เฟซ (interface) โดยทั่วไปหมายถึงส่วนนามธรรมที่ใช้สำหรับเชื่อมต่อระหว่างตัวเองกับโลกภายนอก เพื่อแยกการสื่อสารกับภายนอกจากการดำเนินงานภายในเพื่อให้สามารถทำการแก้ไขภายในได้โดยไม่กระทบต่อส่วนภายนอกอื่น ๆ ตัวอย่างเช่น ภาวะพหุสัณฐานในการเขียนโปรแกรมเชิงวัตถุ

ส่วนต่อประสานเป็นสื่อกลางสำหรับสองอุปกรณ์หรือโปรแกรมในการแลกเปลี่ยนข้อมูล อาจใช้ได้กับ ซอฟต์แวร์ ฮาร์ดแวร์คอมพิวเตอร์ อุปกรณ์เชื่อมต่อภายนอก หรือกับผู้ใช้ ฯลฯ ส่วนต่อประสานบางอย่าง (เช่น หน้าจอสัมผัส) เป็นแบบสองทางและสามารถส่งและรับข้อมูลพร้อมกันได้ อินเทอร์เฟซบางอย่าง (เช่น เมาส์หรือลำโพง) เป็นแบบทางเดียวและสามารถส่งหรือรับเท่านั้น ส่วนต่อประสานระหว่างมนุษย์กับเครื่องข้อมูล เช่น คอมพิวเตอร์ หรือระหว่างมนุษย์กับ โปรแกรมคอมพิวเตอร์ เรียกว่า ส่วนต่อประสานกับผู้ใช้ ส่วนต่อประสานระหว่างส่วนประกอบฮาร์ดแวร์ของเครื่องข้อมูลเช่นคอมพิวเตอร์เรียกว่า ส่วนต่อประสานฮาร์ดแวร์ ส่วนต่อประสานระหว่างส่วนประกอบซอฟต์แวร์ของเครื่องข้อมูลเช่นคอมพิวเตอร์เรียกว่า ส่วนต่อประสานซอฟต์แวร์
# มังกรทลายฟ้า
มังกรทลายฟ้า เป็นนวนิยายกำลังภายในของกิมย้ง ตีพิมพ์ครั้งแรกเป็นตอน ๆ ในหนังสือพิมพ์หมิงเป้า ระหว่างวันที่ 11 มิถุนายน 1966 ถึง 19 เมษายน 1967The date conforms to the data published in Chen Zhenhui (陳鎮輝), Wuxia Xiaoshuo Xiaoyao Tan (武俠小說逍遙談), 2000, Huizhi Publishing Company (匯智出版有限公司), p. 57. นวนิยายเรื่องนี้มีชื่อเรื่องตรงกับบทกวีของหลี่ไป๋ กวีในสมัยราชวงศ์ถัง ซึ่งกิมย้งได้นำมาใช้เป็นคำนำของเรื่อง

 เนื้อเรื่อง 
เรื่องราวจะกล่าวถึงเหตุการณ์เข้าใจผิดระหว่างพี่น้องฝาแฝดที่มีใบหน้าเหมือนกัน ในบทส่งท้ายเรื่อง กิมย้งยอมรับว่าเรื่องราวในมังกรทลายฟ้านั้นมีความคล้ายคลึงกับผลงานบางชิ้นของวิลเลียม เชกสเปียร์ โดยเฉพาะอย่างยิ่งเรื่องราวในบทละครเรื่องราตรีที่สิบสอง (Twelfth Night) และ The Comedy of Errors

เรื่องราวเริ่มต้นที่เด็กหนุ่มพระเอกของเรื่องที่ถูกเรียกว่า "ลูกสำส่อน" เขาใช้ชีวิตเร่ร่อนไปตามท้องถนนเมืองไคเฟิง เพื่อตามหาแม่ที่หายไป เขาได้เห็นการต่อสู้ระหว่างจอมยุทธ์ที่มีชื่อเสียงหลายคนในบู๊ลิ้ม
# โปรแกรมประยุกต์แบบหน้าเดียว
โปรแกรมประยุกต์แบบหน้าเดียว (single-page application, ตัวย่อ: SPA) เป็นรูปแบบของโปรแกรมประยุกต์บนเว็บหรือเว็บไซต์ ที่โต้ตอบกับผู้ใช้โดยการเขียนหน้าปัจจุบันใหม่แบบพลวัต แทนที่จะโหลดหน้าใหม่ทั้งหมดจากเซิร์ฟเวอร์แบบเว็บไซต์ดั้งเดิม วิธีการนี้จะช่วยหลีกเลี่ยงการรบกวนประสบการณ์ผู้ใช้ ด้วยการสลับระหว่างหน้าต่าง ๆ ทำให้เป็นเหมือนโปรแกรมประยุกต์บนเดสก์ท็อป

ในแอปพลิเคชันแบบหน้าเดียว โค้ดที่จำเป็นทั้งหมด (ประกอบไปด้วย HTML, JavaScript และ CSS) จะถูกเรียกค้นโดยการโหลดหน้าเดียวFlanagan, David, "JavaScript - The Definitive Guide", 5th ed., O'Reilly, Sebastopol, CA, 2006, p.497 หรือทรัพยากรที่เหมาะสมจะถูกเพิ่มลงในเพจตามความต้องการ (โดยปกติจะตอบสนองต่อการกระทำของผู้ใช้) แม้ว่าการแฮชตำแหน่ง หรือ API ประวัติ HTML5 สามารถนำมาใช้เพื่อสร้างการรับรู้และการนำทางของเพจเฉพาะที่ที่แยกจากกันภายในโปรแกรมประยุกต์ ตัวหน้าจะไม่โหลดซ้ำ ณ จุดใด ๆ ในกระบวนการ และจะไม่ถ่ายโอนการควบคุมไปยังหน้าอื่น ๆ การโต้ตอบกับโปรแกรมประยุกต์แบบหน้าเดียวมักอาศัยการสื่อสารแบบพลวัตกับส่วนหลังของเว็บเซิร์ฟเวอร์

 ประวัติศาสตร์ 
แม้ว่าแนวคิดนี้จะมีการพูดคุยกันตั้งแต่ต้นปี 2003 แล้ว แต่ที่มาของคำว่า single-page application ก็ยังไม่เป็นที่ชัดเจน สตูอาร์ต มอร์ริส(Stuart Morris) นักศึกษาด้านเขียนโปรแกรมที่มหาวิทยาลัยคาร์ดิฟได้เขียนเว็บไซต์ของตัวเอง slashdotslash.com ขึ้นในเดือนเมษายน 2002 โดยมีเป้าหมายและฟังก์ชันการทำงานในแบบดังกล่าว ต่อมาในปีนั้นได้มีการเขียนบทความกล่าวถึงโดย ลูคัส บีร์โด (Lucas Birdeau), เควิน ฮักมัน (Kevin Hakman), ไมเคิล พีเชย์ (Michael Peachey) และ เอวาน เย่ (Evan Yeh)

สามารถอาศัยจาวาสคริปต์ในเว็บเบราว์เซอร์เพื่อแสดงส่วนต่อประสานกับผู้ใช้ (UI) เรียกใช้งานโปรแกรม และสื่อสารกับเว็บเซิร์ฟเวอร์ ปัจจุบันมีไลบรารีโอเพนซอร์สที่ถูกพัฒนามาอย่างดีซึ่งช่วยให้สามารถสร้างโปรแกรมประยุกต์แบบหน้าเดียวได้ ช่วยลดปริมาณโค้ดจาวาสคริปต์ที่นักพัฒนาต้องเขียนทำให้เขียนได้ง่าย

 ความคิดริเริ่มด้านเทคโนโลยี 
ปัจจุบันมีเทคโนโลยีต่าง ๆ มากมายที่ทำให้เว็บเบราว์เซอร์ทำงานอยู่ภายในหน้าเดียว ในขณะเดียวกันก็อนุญาตให้ตัวโปรแกรมสามารถสื่อสารกับเซิร์ฟเวอร์ไปด้วยได้

 เฟรมเวิร์กจาวาสคริปต์ 
เฟรมเวิร์กจาวาสคริปต์ เช่น AngularJS, Ember.js, Meteor.js, ExtJS, React และ Vue.js เป็นต้น ได้นำหลักการโปรแกรมประยุกต์แบบหน้าเดียวมาใช้

 Ajax 
มีการใช้เทคโนโลยี Ajax อย่างกว้างขวาง โดยมากใช้อ็อบเจ็กต์ XMLHttpRequest / ActiveX (เลิกใช้แล้ว) ของจาวาสคริหต์ วิธี Ajax อื่น ๆ รวมถึงการใช้ IFRAME หรือองค์ประกอบ script HTML ไลบรารียอดนิยม เช่น jQuery สามารถสร้างมาตรฐาน Ajax สำหรับเบราว์เซอร์จากผู้ทำการค้าหลายราย และทำให้เทคโนโลยี Ajax เป็นที่นิยมยิ่งขึ้น

 WebSocket 
WebSocket เป็นเทคโนโลยีการสื่อสารไคลเอ็นต์-เซิร์ฟเวอร์แบบเวลาจริงสองทิศทางในข้อกำหนด HTML5 ซึ่งเหนือกว่า Ajax ในแง่ของประสิทธิภาพและความเรียบง่าย
# เพียงเธอ
เพียงเธอ  เป็นละครโทรทัศน์ไทยแนวแซฟฟิกที่กำลังจะมาถึง จากการกำกับของ สรัสวดี วงศ์สมเพ็ชร นำแสดงโดยศิริลักษณ์ คอง และกรณ์นภัส เศรษฐรัตนพงศ์ ออกอากาศทางช่อง 3 HD โดยละครเรื่องนี้นับเป็นละครโทรทัศน์แนวแซฟฟิกเรื่องที่ 2 ที่ช่อง 3 ในนาม BEC World Original ลงทุนสร้างเอง เป็นการต่อยอดความสำเร็จของละครเรื่องใจซ่อนรัก โดยเพียงเธอนั้น ออกอากาศทุกวันศุกร์ เวลา 20.30 น.

 เรื่องย่อ 
เพียงเธอ เรื่องราวของ ตะวัน (ศิริลักษณ์ คอง) บอดี้การ์ดสาวสุดเท่ที่ต้องคอยดูแลและปกป้อง ไอร่า (กรณ์นภัส เศรษฐรัตนพงศ์) ไอดอลสาวชื่อดัง โดยมีกฎเหล็กว่าห้ามไอร่าอยู่ห่างจากตะวันเกินระดับสายตา

 งานสร้าง 
ในเดือนกันยายน 2567 ได้มีการเผยภาพฟิตติ้งหรือการลองเสื้อผ้าของนักแสดงนำทั้ง 2 คนคือ หลิงหลิง ศิริลักษณ์ และออม กรณ์นภัส โดยก่อนหน้านั้นในวันที่ 8 กันยายน 2567 ได้มีการเผยแพร่ภาพแรกเป็นมินิไพลอตของละครเรื่องเพียงเธอ กลางงานแฟนมีตติ้งครั้งที่ 2 ในประเทศไทยของทั้งคู่

ในวันที่ 17 พฤษภาคม 2568 ได้มีการประกาศเวลาออกอากาศอย่างเป็นทางการของซีรีส์เพียงเธอ ผ่านทางงาน LINGORM BIRTHDAY CHARITY 2025 ซึ่งก็คือ ทุกวันศุกร์ เวลา 20.30 น. โดยจะเริ่มออกอากาศในวันที่ 18 กรกฎาคม 2568

 นักแสดง 
 ตัวละคร  นักแสดง นักแสดงหลักตะวันหลิงหลิง คองไอร่ากรณ์นภัส เศรษฐรัตนพงศ์นักแสดงสมทบเข็มอัปสร สิริสุขะชัญญ่านิศาชล ต้วมสูงเนินไต้ฝุ่นภาสวิชญ์ บูรณนัติข้าวตูมาริลิน เคท การ์ดเนอร์นานาธันย์ชนก ยุทธสารศิริสุพจน์ จันทร์เจริญทรงกลดอภินันท์ ประเสริฐวัฒนกุลเมฆกฤตกานต์ ประสิทธิ์พานิชดวงเนตรมยุริญ ผ่องผุดพันธ์แยมธิดารัตน์ ปรือทองพีทพีระกฤตย์ พชรบุณยเกียรติพิมพลอย ปัญจชัยโยกุล
# เสี่ยวไจ้เทียนเคิง
เสี่ยวไจ้เทียนเคิง  หรือที่รู้จักกันในชื่อ หลุมยุบสวรรค์เสี่ยวไจ้  เป็นหลุมยุบที่ลึกที่สุดในโลก ตั้งอยู่ในกลุ่มหลุมยุบฉ่านซี ตั้งอยู่ที่อำเภอเฟิ่งเจี๋ย ในเทศบาลนครฉงชิ่ง ประเทศจีน

 ขนาด 
เสี่ยวไจ้เทียนเคิงมีความยาว  กว้าง  และลึกระหว่าง  โดยมีผนังตั้งตรง ปริมาตรของหลุมยุบคือ 119,349,000 ลูกบาศก์เมตร และพื้นที่ปากหลุมคือ 274,000 ตารางเมตร วัตถุในบริเวณนี้ถูกแม่น้ำละลายและพัดพาออกไป หลุมยุบนี้มีโครงสร้างซ้อนกันเป็นสองชั้น ชั้นบนลึก  ชั้นล่างลึก  และทั้งสองชั้นมีความกว้างเฉลี่ยระหว่าง  ตรงกลางระหว่างสองชั้นนี้มีขอบลาดเอียงเกิดจากดินที่ถูกกักอยู่ในหินปูน ในฤดูฝนจะสามารถมองเห็นน้ำตกได้ที่ปากหลุมยุบนี้

 การค้นพบ 
เสี่ยวไจ้เทียนเคิงเป็นที่รู้จักกันดีในหมู่คนท้องถิ่นมาตั้งแต่สมัยโบราณ คำว่า "เสี่ยวไจ้" หมายถึง "หมู่บ้านเล็ก" ซึ่งเป็นชื่อของหมู่บ้านร้างใกล้เคียง และคำว่า "เทียนเคิง" หมายถึง "หลุมสวรรค์" ซึ่งเป็นชื่อเฉพาะของหลุมยุบในภูมิภาคของจีน เพื่อส่งเสริมการท่องเที่ยว จึงได้มีการสร้างบันได 2,800 ขั้นให้นักท่องเที่ยวสามารถลงไปชมได้ง่ายขึ้น

 แม่น้ำใต้ดินและถ้ำ 
thumb

เสี่ยวไจ้เทียนเคิงเกิดขึ้นเหนือถ้ำตี้เฟิ่ง ถ้ำนี้เกิดจากแม่น้ำใต้ดินที่ทรงพลังซึ่งยังคงไหลอยู่ใต้หลุมยุบ แม่น้ำใต้ดินนี้เริ่มต้นที่ช่องเขาเทียนจินและไหลไปจนถึงหน้าผาสูงชันเหนือแม่น้ำโขง ก่อให้เกิดน้ำตกสูง  ความยาวของแม่น้ำใต้ดินนี้ประมาณ  และในระยะทาง 8.5 กิโลเมตรนี้ มีความสูงลดลงถึง  อัตราการไหลเฉลี่ยของแม่น้ำนี้อยู่ที่ 8.77 ลูกบาศก์เมตรต่อวินาที แต่ในบางช่วงอัตราการไหลอาจสูงถึง 174 ลูกบาศก์เมตรต่อวินาที โครงการสำรวจถ้ำของจีนได้สำรวจและทำแผนที่แม่น้ำและถ้ำตี้เฟิ่งในปี 1994

 พืชและสัตว์ 
ภายในหลุมยุบแห่งนี้มีการค้นพบพืชจำนวน 1,285 ชนิด รวมถึงต้นแปะก๊วย และสัตว์หายากหลายชนิด เช่น เสือลายเมฆ และซาลาแมนเดอร์ยักษ์จีน
# เขตหนานเจิ้ง
เขตหนานเจิ้ง  เดิมเรียกว่า อำเภอหนานเจิ้ง  เป็นเขตหนึ่งของนครฮั่นจง มณฑลฉ่านซี ประเทศจีน มีอาณาเขตติดกับมณฑลเสฉวนทางทิศใต้

 แบ่งเขตการปกครอง 
ณ ค.ศ. 2019 เขตหนานเจิ้ง แบ่งออกเป็น 2 แขวง และ 20 เมือง

 แขวง
 แขวงฮั่นซาน (汉山街道)
 แขวงจงซั่วหยิง (中所营街道)

 เมือง

 เชิงชุย (圣水镇)
 ต้าฮีกัน (大河坎镇)
 เซียสวี (协税镇)
 เหลียงซาน (梁山镇)
 หยางชุน (阳春镇)
 เกาไท (高台镇)
 ซินจิ (新集镇)
 เลี่ยนสุย (濂水镇)
 หวงกวน (黄官镇)
 ฉิงชู่ (青树镇)
 หงเมี่ยว (红庙镇)
 มู่เจียปา (牟家坝镇)
 ฟา (法镇)
 เซียงสุย (湘水镇)
 เซี่ยนนานไห่ (小南海镇)
 เบย์ปา (碑坝镇)
 ลี่ผิง (黎坪镇)
 ฟู่เฉิง (福成镇)
 เหลียงเหอ (两河镇)
 ฮูเจียอิง (胡家营镇)

none|thumb|แผนที่แสดงเขตหนานเจิ้ง (แสดงในแผนที่ด้วยชื่อ 南鄭(漢中) NAN-CHENG (HAN-CHUNG) (Walled)) (AMS, ค.ศ. 1955)

 ภูมิอากาศ
# เขตนิชิ (ไซตามะ)
เขตนิชิ  เป็นหนึ่งในสิบเขตของนครไซตามะ ในจังหวัดไซตามะ ประเทศญี่ปุ่น ตั้งอยู่ทางตะวันตกสุดของเมือง ณ วันที่ 1 มีนาคม 2021 เขตนี้มีประชากรประมาณ 93,527 คน และมีความหนาแน่นของประชากร 3,200 คนต่อตารางกิโลเมตร มีพื้นที่ทั้งหมด 29.14 ตารางกิโลเมตร (11.25 ตารางไมล์)
# สันสัทมรรค
สันสัทมรรค (อักษรโรมัน: Sansad Marg; ถนนรัฐสภา) เป็นถนนในนิวเดลี ประเทศอินเดีย ได้ชื่อมาจากสันสัทภวันหรืออาคารรัฐสภาซึ่งตั้งอยู่บนถนนเส้นนี้

อาคารสันสัทภวันเป็นผลงานออกแบบโดยเซอร์เฮอร์เบิร์ต เบเคอร์ ตั้งอยู่ที่ปลายของถนนสันสัทมรรค ซึ่งวิ่งคู่ชนานกับราชปาถในลุตเยินส์เดลี และวิ่งไปบรรจบที่วงเวียนคอนน็อตเพลส

นอกจากอาคารรัฐสภาแล้ว บนถนนเส้นนี้ยังเป็นที่ตั้งของชันตรมันตระ, ปาลิกาเกทนระ, พิพิธภัณฑ์ไปรษณีย์แห่งชาติ, ธนาคารสำรองอินเดีย, และสำนักงานของอีกหลายองค์การรัฐ
# โบลโวนิงเงิน
โบลโวนิงเงิน (ดัตช์: Bolwoningen) เป็นกลุ่มบ้านทรงกลมในย่านมาชโพร์ต (Maaspoort) ในเดนโบส ประเทศเนเธอร์แลนด์ ประกอบด้วยบ้านจำนวน 50 หลังที่กระจุกอยู่ใกล้กับคลองสายหนึ่ง

ประวัติศาสตร์
บ้านเหล่านี้สร้างขึ้นในปี  โดยศิลปินและประติมากร  ด้วยเงินทุนสนับสนุนจากรัฐบาลเพื่อการสร้างบ้านเชิงทดลอง

การออกแบบ
บ้านแต่ละหลังก่อสร้างขึ้นด้วยคอนกรีตเสริมเส้นใยแก้ว และสร้างขึ้นในร็อทเทอร์ดาม ก่อนนำมาประกอบสร้างที่จุดที่จะสร้างจริง การสร้างบ้านหนึ่งหลังใช้เวลาไม่ถึงหนึ่งวัน และยังออกแบบมาเพื่อให้บำรุงรักษาง่ายตลอดจนมีการใช้พลังงานต่ำ

บ้านแต่ละหลังประกอบด้วยสี่ชั้น ชั้นล่างสุดเป็นที่เก็บของ ชั้นแรกเป็นห้องนอน ชั้นสองเป็นห้องน้ำ และชั้นสามเป็นพื้นที่อยู่อาศัย ชั้นบนสุดยังมีหน้าต่างวงกลมที่สามารถมองออกไปเห็นทิวทัศน์โดยรอบได้ พื้นที่ใช้สอยทั้งหมดอยู่ที่ 55 ตารางเมตร ด้วยเส้นผ่านศูนย์กลาง 5.5 เมตร
# สะพานหินน้ำแดง
สะพานหินน้ำแดง  เป็นสะพานโบราณในเมืองสิวสาคร รัฐอัสสัม ประเทศอินเดีย ที่สร้างขึ้นในปี 1703 โดยช่างจากเบงกอล ในรัชสมัยของกษัตริย์รุทรสิงห์แห่งอาณาจักรอาหม สะพานมีความยาว  กว้าง  และสูง  ข้ามแม่น้ำน้ำแดง (Namdang; จากภาษาไท-อาหม: Nam แปลว่า น้ำ และ Dang แปลว่า แดง) ซึ่งเป็นแม่น้ำสาขาของแม้น้ำดีโข ปัจจุบันสะพานเป็นส่วนหนึ่งของทางด่วนแห่งชาติสายที่ 37 เชื่อกันว่าสะพานนี้แกะมาจากหินก้อนใหญ่ก้อนเดียว

สะพานนี้เชื่อมต่อเมืองสิวสาครเข้ากับโชรหัต

นักประวัติศาสตร์ พีเทอร์ เวด (Peter Wade) ระบุว่าสะพานน้ำแดงนี้เป็นประตูทางตะวันตดของรงปุระ ซึ่งเป็นศูนย์กลางการทหารของอาณาจักรอาหม และยังคงอยู่แม้ผ่านศึกต่าง ๆ เช่น การกบฏโมอาโมริยา ไปจนถึงการรบในปี 1825 ระหว่างบริษัทอินเดียตะวันออกของอังกฤษกับราชวงศ์โก้นบองของพม่า
# อาทิวาสี
อาทิวาสี (อักษรโรมัน: Adivasi) เป็นคำเรียกรวมของกลุ่มชนชาติพันธุ์ต่าง ๆ ของอนุทวีปอินเดีย มีที่มาจากภาษาสันสกฤตแปลตรงตัวได้ว่าผู้อยู่อาศัยแต่ดั้งเดิม และนำมาใช้งานในทศวรรษ 1930s โดยนักเคลื่อนไหวทางการเมืองเพื่อสร้างอัตลักษณ์ให้แก่ชนพื้นเมือง ในรัฐธรรมนูญอินเดียไม่ได้ใช้คำว่า อาทิวาสี แต่เลือกใช้วลีชนเผ่ากำหนด และ ชนชาติ (Janjati) แทน รัฐบาลอินเดียไม่ได้ยอมรับชนเผ่าต่าง ๆ ในฐานะชนพื้นเมือง เนื่องจากแม้อินเดียจะให้สัตยาบันในการประชุมองค์การแรงงานนานาชาติที่ 107 ว่าด้วยบุคคลพื้นเมืองและเชาเผ่าของสหประชาชาติในปี 1957 แต่กลับปฏิเสธที่จะลงนามในการประชุมที่ 169 อาทิวาสีส่วนใหญ่จัดเป็นชนเผ่ากำหนดภายใต้การคุ้มครองตามรัฐธรรมนูญของอินเดีย

อาทิวาสีจัดเป็นชนกลุ่มน้อยส่วนใหญ่ในอินเดียและบังกลาเทศ คิดเป็น 8.6 เปอร์เซ็นต์ (104.2 ล้านคน) ของประชากรอินเดีย และ 1.1 เปอร์เซ็นต์ (2 ล้านคน) ของประชากรบังกลาเทศ ตามสำมะโนปี 2011 และการคาดการณ์ปี 2010 ตามลำดับ

ชุมชนอาทิวาสีส่วนใหญ่ปรากฏขึ้นหลังการเสื่อมถอยของอารยธรรมลุ่มแม่น้ำสินธุ และมีที่มาจากหลายภูมิหลัง ตั้งแต่นักล่าหาของป่าโบราณ, อารยธรรมลุ่มแม่น้ำสินธุ, ชาวอินโด-อารยัน, ออสโตรเอเชียติก ไปจนถึง ทิเบต-พม่า บรรดาภาษาของอาทิวาสีอาจจำแนกเป็นกลุ่มย่อยต่าง ๆ ได้แก่ กลุ่มภาษาอันดามัน; ออสโตรเอเชีย; ทราวิฑ; อินโดอารยัน; นิหาลี; จีน-ทิเบต; และกระ-ได

บรรดาชนเผ่าในอินเดียนิยมใช้คำเรียกตนเป็น อาทิวาสี ซึ่งมีนัยยะทางการเมือง ยกเว้นชนเผ่าในอินเดียตะวันออกเฉียงเหนือซึ่งนิยมใช้คำว่าชนเผ่า/ชนเผ่ากำหนด มากกว่าคำว่าอาทิวาสีในการเรียกตนเอง ปัจจุบันยังมีการศึกษาในสาขาอาทิวาสีวิทยา (Adivasi studies) เกิดขึ้นโดยผสมผสานสาขาโบราณคดี มานุษยวิทยา ประวัติศาสตร์การเกษตร วิทยาชนชั้นรอง วิทยาชนพื้นเมือง วิทยาชนเผ่า และ เศรษฐศาสตร์การพัฒนา ภายใต้บริบทที่จำเพราะต่ออนุทวีปอินเดียSangeeta Dasgupta, "Adivasi studies: From a historian's perspective." History Compass 16.10 (2018): e12486
# จังหวัดชลบุรีในการเลือกตั้งสมาชิกสภาผู้แทนราษฎรไทยเป็นการทั่วไป กันยายน พ.ศ. 2535
การเลือกตั้งสมาชิกสภาผู้แทนราษฎรจังหวัดชลบุรี กันยายน พ.ศ. 2535 เป็นส่วนหนึ่งของการเลือกตั้งสมาชิกสภาผู้แทนราษฎรไทยเป็นการทั่วไป กันยายน พ.ศ. 2535 กำหนดให้มีขึ้นในวันที่ 13 กันยายน พ.ศ. 2535 โดยแบ่งเขตการเลือกตั้งออกเป็น 2 เขตเลือกตั้ง มีสมาชิกสภาผู้แทนราษฎรได้ 6 คน จำนวนที่นั่งเท่าเดิมจากการเลือกตั้งครั้งก่อนเมื่อเดือนมีนาคม พ.ศ. 2535 แต่ละเขตเลือกตั้งจะมีสมาชิกสภาผู้แทนราษฎรได้เขตละ 3 คนผลการเลือกตั้งสมาชิกสภาผู้แทนราษฎร พ.ศ. 2535. กรมการปกครอง กระทรวงมหาดไทย. 2536

 ภาพรวม 

 ผลการเลือกตั้งแบบแบ่งเขต 
เขต 1 • เขต 2
__NOTOC__

 เขตเลือกตั้งที่ 1 
เขตการเลือกตั้งที่ 1 ประกอบด้วยอำเภอเมืองชลบุรี, อำเภอพานทอง, อำเภอพนัสนิคม และอำเภอบ่อทอง

 เขตเลือกตั้งที่ 2 
เขตการเลือกตั้งที่ 2 ประกอบด้วยอำเภอหนองใหญ่, อำเภอบ้านบึง, อำเภอศรีราชา, อำเภอบางละมุง, อำเภอสัตหีบ และกิ่งอำเภอเกาะสีชัง
# จังหวัดชลบุรีในการเลือกตั้งสมาชิกสภาผู้แทนราษฎรไทยเป็นการทั่วไป มีนาคม พ.ศ. 2535
การเลือกตั้งสมาชิกสภาผู้แทนราษฎรจังหวัดชลบุรี มีนาคม พ.ศ. 2535 เป็นส่วนหนึ่งของการเลือกตั้งสมาชิกสภาผู้แทนราษฎรไทยเป็นการทั่วไป มีนาคม พ.ศ. 2535 กำหนดให้มีขึ้นในวันที่ 22 มีนาคม พ.ศ. 2535 โดยแบ่งเขตการเลือกตั้งออกเป็น 2 เขตเลือกตั้ง มีสมาชิกสภาผู้แทนราษฎรได้ 6 คน จำนวนที่นั่งเท่าเดิมจากการเลือกตั้งครั้งก่อนเมื่อ พ.ศ. 2531 แต่ละเขตเลือกตั้งจะมีสมาชิกสภาผู้แทนราษฎรได้เขตละ 3 คนรายงานผลการเลือกตั้งสมาชิกสภาผู้แทนราษฎร ๒๒ มีนาคม พ.ศ. ๒๕๓๕. กรมการปกครอง กระทรวงมหาดไทย. 2535

 ภาพรวม 

 ผลการเลือกตั้งแบบแบ่งเขต 
เขต 1 • เขต 2
__NOTOC__

 เขตเลือกตั้งที่ 1 
เขตการเลือกตั้งที่ 1 ประกอบด้วยอำเภอเมืองชลบุรี, อำเภอพานทอง, อำเภอพนัสนิคม และอำเภอบ่อทอง

 เขตเลือกตั้งที่ 2 
เขตการเลือกตั้งที่ 2 ประกอบด้วยอำเภอหนองใหญ่, อำเภอบ้านบึง, อำเภอศรีราชา, อำเภอบางละมุง, อำเภอสัตหีบ และกิ่งอำเภอเกาะสีชัง
# เต้าหู้ทอด
เต้าหู้ทอด หรือ โต้วกาน  เป็นเต้าหู้ชนิดหนึ่งที่กินกันอย่างแพร่หลายในประเทศจีน และ ไต้หวัน ถูกทำให้มีความแข็งมาก โดยการบีบอัดเต้าหู้ให้แข็งและทำให้แห้ง豆乾 萌典

ชื่อ  ในภาษาจีนมาจากคำว่า  หมายถึง "ถั่ว" และ  หมายถึง "แห้ง"

เต้าหู้ทอดเป็นหนึ่งในเต้าหู้ที่ได้รับความนิยมมากที่สุดในประเทศจีน ใช้ในการผัด ทอด และใส่ในอาหารอื่น ๆ ในย่านคนจีนในต่างแดนก็มีวางขายแบบเป็นชิ้นที่ตัดฝอยไว้อยู่แล้ว หากต้องการนำไปใช้ ควรใส่ไว้ในชามแล้วนำไปแช่น้ำเดือดหลาย ๆ ครั้งก่อนปรุงอาหาร นิยมนำไปผัดกับผักและถั่วแระ หรือผัดแบบเย็น บางครั้งก็ใช้แทนเนื้อสัตว์ในอาหารมังสวิรัติ (กินเจ)
# จังหวัดชลบุรีในการเลือกตั้งสมาชิกสภาผู้แทนราษฎรไทยเป็นการทั่วไป พ.ศ. 2531
การเลือกตั้งสมาชิกสภาผู้แทนราษฎรจังหวัดชลบุรี พ.ศ. 2531 เป็นส่วนหนึ่งของการเลือกตั้งสมาชิกสภาผู้แทนราษฎรไทยเป็นการทั่วไป พ.ศ. 2531 กำหนดให้มีขึ้นในวันที่ 24 กรกฎาคม พ.ศ. 2531 โดยแบ่งเขตการเลือกตั้งออกเป็น 2 เขตเลือกตั้ง มีสมาชิกสภาผู้แทนราษฎรได้ 6 คน จำนวนที่นั่งเพิ่มจากการเลือกตั้งครั้งก่อนเมื่อ พ.ศ. 2529 1 ที่นั่ง แต่ละเขตเลือกตั้งจะมีสมาชิกสภาผู้แทนราษฎรได้เขตละ 3 คนรายงานวิจัยการเลือกตั้งสมาชิกสภาผู้แทนราษฎร พ.ศ. 2531. กรมการปกครอง กระทรวงมหาดไทย. 2532

 ภาพรวม 

 ผลการเลือกตั้งแบบแบ่งเขต 
เขต 1 • เขต 2
__NOTOC__

 เขตเลือกตั้งที่ 1 
เขตการเลือกตั้งที่ 1 ประกอบด้วยอำเภอเมืองชลบุรี, อำเภอพานทอง, อำเภอพนัสนิคม และอำเภอบ่อทอง

 เขตเลือกตั้งที่ 2 
เขตการเลือกตั้งที่ 2 ประกอบด้วยอำเภอหนองใหญ่, อำเภอบ้านบึง, อำเภอศรีราชา, อำเภอบางละมุง, อำเภอสัตหีบ และกิ่งอำเภอเกาะสีชัง
# เขตอู่หลง
เขตอู่หลง  เป็นเขตหนึ่งของนครฉงชิ่ง ประเทศจีน โดยมีพรมแดนติดกับมณฑลกุ้ยโจวทางทิศใต้

ในเดือนพฤศจิกายน ค.ศ. 2016 ตามที่ได้รับการอนุมัติจากคณะมนตรีรัฐกิจสาธารณรัฐประชาชนจีน อำเภออู่หลงได้ถูกเปลี่ยนสถานะเป็นเขตอู่หลงในนครฉงชิ่ง อู่หลงได้มุ่งเน้นการพัฒนาอุตสาหกรรมหลักในด้านการท่องเที่ยวและการเกษตรสมัยใหม่ ทำให้ชีวิตความเป็นอยู่และเศรษฐกิจดีขึ้นอย่างมากเมื่อเทียบกับไม่กี่ปีที่ผ่านมา ทำให้อู่หลงเป็นหนึ่งในเขตที่เติบโตเร็วที่สุดในภูมิภาคตะวันออกเฉียงใต้ของนครฉงชิ่ง

 การปกครอง 
 ชื่อ  ภาษาจีน (ตัวย่อ)  พินอิน  ประชากร (ปี 2010)  พื้นที่ (กม.2) เมืองหั่วหลู  火炉镇  Huǒlú Zhèn  25,818  184.1 เมืองเซี่ยงโข่ว  巷口镇  Xiàngkǒu Zhèn  78,225  163.1 เมืองไป๋หม่า  白马镇  Báimǎ Zhèn  25,629  139.1 เมืองยาเจียง  鸭江镇  Yājiāng Zhèn  19,636  120.7 เมืองฉางป้า  长坝镇  Chángbà Zhèn  15,286  86 เมืองเจียงโข่ว  江口镇  Jiāngkǒu Zhèn  20,829  92.3 เมืองผิงเฉียว  平桥镇  Píngqiáo Zhèn  14,926  73.4 เมืองหยางเจี่ยว  羊角镇  Yángjiǎo Zhèn  14,659  69.9 เมืองเซียนนฺหวี่ชาน  仙女山镇  Xiānnǚshān Zhèn  13,808  278 เมืองถงจื่อ  桐梓镇  Tóngzǐ Zhèn  8,896  41.3 เมืองถูคั่น  土坎镇  Tǔkǎn Zhèn  8,128  41.3 เมืองเหอชุ่น  和顺镇  Héshùn Zhèn  11,899  103.2 เมืองชวางเหอ  双河镇  Shuānghé Zhèn  9,826  132 เมืองเฟิ่งไหล  凤来乡  Fènglái Xiāng  11,036  52.3 ตำบลเมี่ยวยา  庙垭乡  Miàoyā Xiāng  8,752  35.9 ตำบลฉือเฉียว  石桥乡  Shíqiáo Xiāng  8,151  61.7 ตำบลหฺวางยิง  黄莺乡  Huángyīng Xiāng  7,955  64 ตำบลชางโกว  沧沟乡  Cānggōu Xiāng  8,497  73 ตำบลเหวินฟู่  文复乡  Wénfù Xiāng  6,926  105.5 ตำบลถู่ตี้  土地乡  Tǔdì Xiāng  5,433  75.8 ตำบลไป๋ยฺหวิน  白云乡  Báiyún Xiāng  5,457  40.1 ตำบลฮั่วผิง  后坪乡  Hòupíng Xiāng  4,853  48.5 ตำบลเฮ่าโข่ว  浩口乡  Hàokǒu Xiāng  5,475  61 ตำบลเจียหลง  接龙乡  Jiēlóng Xiāng  4,112  111.4 ตำบลเจ้าเจีย  赵家乡  Zhàojiā Xiāng  3,616  60.2 ตำบลต้าตงเหอ  大洞河乡  Dàdònghé Xiāng  3,210  62.7

 ภูมิอากาศ

 การศึกษา 
โรงเรียนมัธยมอู่หลง (Wulong Middle School) ก่อตั้งขึ้นใน ค.ศ. 1942 และกลายเป็นโรงเรียนมัธยมที่สำคัญในฉงชิ่งใน ค.ศ. 2005 ในเมืองไป่หยุน (Baiyun Town) มีโรงเรียนประถมศึกษากลางแห่งหนึ่ง

 การขนส่ง 
เขตนี้มีบริการโดยท่าอากาศยานฉงชิ่งเซียนนฺหวี่ชาน (Chongqing Xiannüshan Airport) ซึ่งเปิดให้บริการในเดือนธันวาคม ค.ศ. 2020

 มรดกโลก 
thumb|เมืองเซียนนฺหวี่ชาน (Xiannüshan)
การก่อตัวของหินปูนที่โดดเด่นหลายแห่งในอู่หลงเรียกว่า อู่หลงคาสต์ (Wulong Karst) ซึ่งเป็นสถานที่ท่องเที่ยวที่สำคัญและมีทิวทัศน์สวยงาม พื้นที่เหล่านี้ได้รับการคุ้มครองภายในเขตมรดกโลกขององค์การยูเนสโก คือ คาสต์จีนใต้ (South China Karst)

 ลักษณะเด่น 
สะพานธรรมชาติสามแห่ง — ตั้งอยู่ในเมืองเซียนนฺหวี่ชาน (Xiannüshan Town)
ถ้ำฝูหรง — ตั้งอยู่ริมแม่น้ำฝูหรง
ถ้ำเอ๋อหวังต้ง — ตั้งอยู่ในตำบลชนชาติเหมียวและถู่เจีย ฮั่วผิง (Houping Miao and Tujia Ethnic Township)
# จังหวัดชลบุรีในการเลือกตั้งสมาชิกสภาผู้แทนราษฎรไทยเป็นการทั่วไป พ.ศ. 2529
การเลือกตั้งสมาชิกสภาผู้แทนราษฎรจังหวัดชลบุรี พ.ศ. 2529 เป็นส่วนหนึ่งของการเลือกตั้งสมาชิกสภาผู้แทนราษฎรไทยเป็นการทั่วไป พ.ศ. 2529 กำหนดให้มีขึ้นในวันที่ 27 กรกฎาคม พ.ศ. 2529 โดยแบ่งเขตการเลือกตั้งออกเป็น 2 เขตเลือกตั้ง มีสมาชิกสภาผู้แทนราษฎรได้ 5 คน จำนวนที่นั่งเท่าเดิมจากการเลือกตั้งครั้งก่อนเมื่อ พ.ศ. 2526 แต่ละเขตเลือกตั้งจะมีสมาชิกสภาผู้แทนราษฎรได้เขตละ 3 คน (สำหรับเขตเลือกตั้งที่ 1) และ 2 คน (สำหรับเขตเลือกตั้งที่ 2)รายงานวิจัยการเลือกตั้งสมาชิกสภาผู้แทนราษฎร พ.ศ. 2529. กรมการปกครอง กระทรวงมหาดไทย. 2530

 ภาพรวม 

 ผลการเลือกตั้งแบบแบ่งเขต 
เขต 1 • เขต 2
__NOTOC__

 เขตเลือกตั้งที่ 1 
เขตการเลือกตั้งที่ 1 ประกอบด้วยอำเภอเมืองชลบุรี, อำเภอพานทอง, อำเภอพนัสนิคม, อำเภอบ้านบึง, อำเภอหนองใหญ่ และอำเภอบ่อทอง

 เขตเลือกตั้งที่ 2 
เขตการเลือกตั้งที่ 2 ประกอบด้วยอำเภอศรีราชา, อำเภอบางละมุง, อำเภอสัตหีบ และกิ่งอำเภอเกาะสีชัง
# จังหวัดชลบุรีในการเลือกตั้งสมาชิกสภาผู้แทนราษฎรไทยเป็นการทั่วไป พ.ศ. 2526
การเลือกตั้งสมาชิกสภาผู้แทนราษฎรจังหวัดชลบุรี พ.ศ. 2526 เป็นส่วนหนึ่งของการเลือกตั้งสมาชิกสภาผู้แทนราษฎรไทยเป็นการทั่วไป พ.ศ. 2526 กำหนดให้มีขึ้นในวันที่ 18 เมษายน พ.ศ. 2526 โดยแบ่งเขตการเลือกตั้งออกเป็น 2 เขตเลือกตั้ง มีสมาชิกสภาผู้แทนราษฎรได้ 5 คน จำนวนที่นั่งเท่าเดิมจากการเลือกตั้งครั้งก่อนเมื่อ พ.ศ. 2522 แต่ละเขตเลือกตั้งจะมีสมาชิกสภาผู้แทนราษฎรได้เขตละ 3 คน (สำหรับเขตเลือกตั้งที่ 1) และ 2 คน (สำหรับเขตเลือกตั้งที่ 2)รายงานวิจัยการเลือกตั้งสมาชิกสภาผู้แทนราษฎร พ.ศ. 2526. กรมการปกครอง กระทรวงมหาดไทย. 2526

 ภาพรวม 

 ผลการเลือกตั้งแบบแบ่งเขต 
เขต 1 • เขต 2
__NOTOC__

 เขตเลือกตั้งที่ 1 
เขตการเลือกตั้งที่ 1 ประกอบด้วยอำเภอเมืองชลบุรี, อำเภอพานทอง, อำเภอพนัสนิคม, อำเภอบ้านบึง, อำเภอหนองใหญ่ และกิ่งอำเภอบ่อทอง

 เขตเลือกตั้งที่ 2 
เขตการเลือกตั้งที่ 2 ประกอบด้วยอำเภอศรีราชา, อำเภอบางละมุง, อำเภอสัตหีบ และกิ่งอำเภอเกาะสีชัง
# การเลือกตั้งนายกองค์การบริหารส่วนจังหวัดชุมพร พ.ศ. 2567
การเลือกตั้งนายกองค์การบริหารส่วนจังหวัดชุมพร พ.ศ. 2567 เป็นส่วนหนึ่งของการเลือกตั้งนายกองค์การบริหารส่วนจังหวัดในประเทศไทย พ.ศ. 2567 กำหนดให้มีขึ้นในวันที่ 22 กันยายน พ.ศ. 2567

ผู้สมัคร
สำหรับการสมัครเป็นผู้สมัครชิงนายกองค์การบริหารส่วนจังหวัดชุมพร มีเพียงผู้สมัครคนเดียว คือ นายนพพร อุสิทธิ์ อดีตนายกองค์การบริหารส่วนจังหวัดชุมพร"นพพร อุสิทธิ์" สมัครชิงนายกอบจ.ชุมพรอีกสมัย หวังสานต่อนโยบายลุล่วง

ผลการเลือกตั้ง
# กรมการขนส่งรัฐแคลิฟอร์เนีย
กรมการขนส่งรัฐแคลิฟอร์เนีย  ย่อว่า แคลทรานส์ (Caltrans) เป็นหน่วยงานบริหารของรัฐแคลิฟอร์เนีย สหรัฐอเมริกา กรมนี้อยู่ภายใต้สังกัดสำนักงานขนส่งรัฐแคลิฟอร์เนีย (CalSTA) ซึ่งเป็นหน่วยงานระดับกระทรวง มีสำนักงานใหญ่ตั้งอยู่ในเมืองแซคราเมนโต"Caltrans Mail Addresses ." California Department of Transportation.

กรมการขนส่งรัฐแคลิฟอร์เนียมีหน้าที่ดูแลระบบทางหลวงและทางด่วนของรัฐแคลิฟอร์เนีย ให้การสนับสนุนระบบขนส่งสาธารณะทั่วทั้งรัฐ ให้เงินทุนและกำกับดูแลเส้นทางรถไฟระหว่างเมืองของแอ็มแทร็กสามเส้นทางที่ได้รับการสนับสนุนจากรัฐ ได้แก่ แคปิตอลคอร์ริดอร์, แปซิฟิกเซิร์ฟไลเนอร์ และ แซนโฮควินส์ ซึ่งรวมกันเป็นแอ็มแทร็กแคลิฟอร์เนีย

ในปี ค.ศ. 2015 กรมการขนส่งรัฐแคลิฟอร์เนียได้ประกาศวิสัยทัศน์ใหม่ว่า "มุ่งมั่นสร้างระบบขนส่งที่ปลอดภัย ยั่งยืน เชื่อมโยงกัน และมีประสิทธิภาพ เพื่อส่งเสริมเศรษฐกิจและคุณภาพชีวิตของรัฐแคลิฟอร์เนีย"

 หน่วยงานในสังกัด 
เพื่อวัตถุประสงค์ด้านการบริหาร กรมการขนส่งรัฐแคลิฟอร์เนียแบ่งรัฐแคลิฟอร์เนียออกเป็น 12 เขต ซึ่งอยู่ภายใต้การกำกับดูแลของสำนักงานเขต โดยเขตส่วนใหญ่ครอบคลุมหลายเทศมณฑล เขต 12 (เทศมณฑลออเรนจ์) เป็นเขตเดียวที่มีเพียงหนึ่งเทศมณฑล เขตที่มีประชากรมากที่สุดคือเขต 4 (พื้นที่รอบอ่าวซานฟรานซิสโก) และเขต 7 (เทศมณฑลลอสแอนเจลิสและเวนจูรา) เช่นเดียวกับหน่วยงานรัฐหลายแห่ง กรมการขนส่งรัฐแคลิฟอร์เนียมีสำนักงานใหญ่อยู่ในเมืองแซคราเมนโต ซึ่งอยู่ภายใต้การดูแลของเขต 3

 เขตพื้นที่ 
thumb|250px|right|แผนที่เขตพื้นที่การขนส่งรัฐแคลิฟอร์เนีย
เขต พื้นที่ (เทศมณฑล) สำนักงานใหญ่1 เดลนอร์เต, ฮัมโบลต์, เลก, เมนโดซิโน ยูรีกา2 ลาสเซน, โมด็อก, พลูมาส, ชาสตา, ซิสกิยู, เทเฮมา, ทรินิตี (บางส่วนของบิวต์และเซียร์รา) เรดดิง3 บิวต์, โคลูซา, เอลโดราโด, เกล็นน์, เนวาดา, เพลเซอร์, แซคราเมนโต, เซียร์รา, ซัตเทอร์, โยโล, ยูบา แมรีส์วิลล์4 แอลามีดา, คอนทราคอสตา, มาริน, นาปา, ซานฟรานซิสโก, แซนมาเตโอ, แซนตาคลารา, โซลาโน, โซโนมา,  โอกแลนด์5 มอนเทอเรย์, แซนเบนิโต, แซนลูอิสโอบิสโป, แซรตาบาร์บารา, แซนตาครูซ แซนลูอิสโอบิสโป6 มาเดรา, เฟรสโน, ทูแลรี, คิงส์, เคิร์น (ตะวันตก) เฟรสโน7ลอสแอนเจลิส, เวนจูรา ลอสแอนเจลิส8 ริเวอร์ไซด์, แซนเบอร์นาดิโน แซนเบอร์นาดิโน9 อินโย, มอโน, เคิร์น (ตะวันออก) บิชอป10 อัลไพน์, แอมาดอร์, คาลาเวเรส, มาริโปซา, เมอร์เซด, แซนโฮควิน, สตานิสลอส, ทัวลัมนี สต็อกตัน11 อิมพีเรียล, แซนดีเอโก แซนดีเอโก12 ออเรนจ์ แซนตาแอนา